****

JELGAVAS PILSĒTAS DOME

**JELGAVAS MĀKSLAS SKOLA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Reģ. Nr. 90000074738; Mazajā ceļā 2, Jelgavā, LV–3001; tālrunis 63023768,63080181,

e-pasts - makslas@izglitiba.jelgava.lv

APSTIPRINĀTS

ar Jelgavas Mākslas skolas direktores

20.04.2016. rīkojumu Nr.1-10/16pd

**Jelgavā**

Noteikumi par rīcību nestandarta situācijās

 (ATRODOT

SPRĀGSTVIELAS, CITAS BĪSTAMAS/NEZINĀMAS VIELAS, RĪCĪBU PLŪDU, VĒTRAS, PĒRKONS, ZEMESTRĪCE)

Izdots saskaņā ar Ministru kabineta 2009. gada 24.novembra

 noteikumiem Nr. 1338 “Kārtība, kādā nodrošināma izglītojamo

 drošība izglītības iestādēs un to organizētajos pasākumos”

8.2.punktu.

**I Vispārīgie jautājumi**

### 1. Noteikumi nosaka Jelgavas pilsētas pašvaldības izglītības iestādes ,,Jelgavas Mākslas skola’’ (turpmāk – izglītības iestāde) darbinieku un izglītojamo rīcību nestandarta situācijās.

2. Noteikumu mērķis ir nodrošināt izglītības iestādes, izglītojamo drošību un darba nepārtrauktību.

**II Rīcība ekstremālās situācijās**

1. Lēmumu par ekstremālās situācijas iestāšanos vienpersoniski pieņem izglītības iestādes direktors vai tas izglītības iestādes administrācijas pārstāvis, kas viņu tajā mirklī aizvieto, dodot izglītības iestādes iekšējās kārtības noteikumos paredzēto „Trauksmes signālu, paziņojot -**112.**
2. Dzirdot „Trauksmes signālu”, katrs pedagogs, atbilstoši viņa rīcībā esošajam evakuācijas plānam, bez panikas ved izglītojamos uz shēmā norādītajām jau atslēgtajām durvīm pa stingri noteiktu maršrutu, kurš beidzas izglītības iestādes pagalmā un atrodas tur tik ilgi, kamēr trauksme tiek atcelta. Kabinetu skolotājs atstāj atvērtu.
3. Izglītības iestādes (vai administrācijas pārstāvis, kurš trauksmi izziņojis) pēc saskaņošanas ar apsardzi, kuras atbild par drošību ekstremālās situācijās, trauksmi atsauc vai paziņo par turpmāko rīcību pedagogiem, kuri ir kopā ar izglītojamiem.
4. Kad pedagogu pavadībā izglītojamie izglītības iestādi atstājuši, skolas administrācija pārbauda telpas.
5. Pedagogi izglītojamos iepazīstina ar evakuācijas plānu un informāciju par operatīvo dienestu izsaukšanu, uzsākot kārtējo mācību gadu septembrī. Par instruktāžu pedagogs
6. veic ierakstu e-klases žurnāla pielikumā, izglītojamie par iepazīšanos ar drošības noteikumiem veic ierakstu: ”iepazinos”, datumu un parakstu.

**1.Atrodot nepazīstamus priekšmetus vai vielas,**

**neaiztiec tās:**

* Zvani uz 110(Valsts policija), vai 112 (glābšanas dienests).
* Ziņo skolotājam vai skolas vadībai
* Ja esi aizticis nezināmas vielas, zvani 113 (neatliekamā medicīniskā palīdzība).
* Ja ir aizdomas, ka nezināmais priekšmets ir spridzeklis, zvani uz 112
* Aicini tuvumā esošos pieaugušos cilvēkus palīgā!

**2.Skolas katra stāva gaitenī atrodas evakuācijas plāns un informācija par operatīvo dienestu izsaukšanu Valsts policija**

* -110
* Glābšanas dienests -112
* Neatliekamā medicīniskā palīdzība-113

**3.Rīcība ārkārtas situācijās –palīdzības izsaukšana:**

3.1.Vienots ārkārtējo izsaukumu tālrunis Eiropas Savienības valstīs **112**:

* Bezmaksas zvans no jebkura telefona;
* Arī bez mobilā telefona SIM kartes;
* Arī ja nav priekšapmaksas kartes kredīta;
* No jebkuras vietas Latvijā, kur ir mobilā sakaru tīkla pārklājums;
* Ja tiek ziņots par gaidāmo ārkārtas situāciju vai katastrofu, uzlādēt mobilo telefonu.

3.2.Dažādi dienestu tiešie telefoni:

* Ugunsdzēsēji –**112**
* Policija **–110** vai **112.**
* Neatliekamās medicīniskās palīdzības dienests –**113** vai1**12**
* Gāzes avārijas dienests –**114** vai **112.**

3. 3.VUGD dispečeram jāsniedz šāda informācija:

* Objekta adrese (jānosauc pilna adrese ar pilsētas nosaukumu)
* Nosaukums (piemēram –dzīvojamā māja)
* Kas ir noticis –piemēram, ugunsgrēka izcelšanās vieta (kas deg, kurā stāvā un kādā telpā)
* Vai ēkā ir palikuši cilvēki, vai ir cietušie
* Savs uzvārds un tālruņa numurs -klausuli pirmais noliek VUGD dispečers!

**III Rīcība iespējamo katastrofu gadījumos**

*Rīcība vētras gadījumā:*

1. Pirms vētras -nostiprināt vai noņemt priekšmetus no māju balkoniem, aizvērt ēku un , būt gataviem elektroenerģijas padeves pārtraukumiem
2. Vētras laikā -neiet laukā no mājas, uzturēties drošās vietās, nelietot lietussargu

*Rīcība plūdu draudu un plūdu gadījumā:*

1. Pirms plūdiem:
2. Ieteicams klausīties meteorologu brīdinājumus un sekot līdzi situācijas attīstībai mājokļu tuvumā
3. Pārvietot mantas no pagrabtelpām un pirmajiem stāviem uz augšējiem stāviem vai bēniņiem, nostiprināt pagalmā un mājas tuvumā esošos priekšmetus
4. Nodrošināt, lai ķīmiskās vielas un maisījumi (piemēram,
5. minerālmēsli, degviela, eļļas) atrastos drošās vietās, lai nepiesārņotu dabu
6. Norobežot vai izvest atkritumus
7. Plūdu laikā:
8. Nakts laikā izmantot kabatas lukturīšus un sveces, lai glābējiem signalizētu par savu atrašanās vietu.
9. Atstājot māju un saimniecības ēkas, atslēgt elektroenerģijas un gāzes padevi, vietējās apkures ierīces un iekārtas.
10. Ēkām un būvēm aizvērt logus un durvis, lūkas un slēģus vai, ja iespējams, logus un durvis aiznaglot ar dēļiem.

*Rīcība pērkona negaisa laikā:*

1. Lai zibens neiespertu telpā:
2. Bez īpašas nepieciešamības neiet ārpus telpām;
3. Aizvērt logus, durvis un dūmvadu aizvērtņus;
4. Telpās nedrīkst būt caurvējš;
5. Nekurināt plīti vai krāsni;
6. Neuzturēties pie elektroinstelācijām, antenām, logiem, durvīm, ūdens krāniem; radiatoriem un citiem metāla priekšmetiem;
7. Uzturēties tālāk no ēkas ārējās sienas;
8. Atvienot sadzīves elektrotehniku;
9. Lai zibens neiespertu, atrodoties ārā:
10. Atrast ēku, kur patverties;
11. Nogulties zemē uz sausas, smilšainas grunts;
12. Nedrīkst palikt atklātās augstienēs, blakus metāla vai metāla stiepļu žogam un zibensnovedējam;
13. Nedrīkst slēpties zem augstiem, atsevišķi augošiem kokiem;
14. Nokāpt no braucamrīka (piem., velosipēda, motocikla) un nestumt to;
15. Noņemt sudraba vai zelta rotaslietas;
16. Neatrasties uz ūdens, nepeldēties, nemakšķerēt;
17. Pērkona un negaisa laikā neizmantot mobilo telefonu;

*Rīcība bīstamo ķīmisko vielu noplūdes laikā:*

Atrodoties telpā:

1. Aizvērt un noblīvēt logus, durvis, ventilācijas lūkas, dūmvadus un izslēgt kondicionierus;
2. Neizmantot elektroierīces, ja ir aizdomas par sprādzienbīstamu koncentrāciju izveidošanos telpā;
3. Aizsargāt elpošanas ceļus;
4. Atstāt drošās telpas tikai pēc atbildīgo valsts institūciju paziņojuma saņemšanas (televīzija, radio, skaļruņi);

Atrodoties ārā:

1. Saņemot brīdinājumu vai sajūtot asu, kodīgu smaku, meklēt patvērumu tuvākajā ēkā
2. Ja ir apgrūtināta elpošana, samērcēt jebkuru gaisa caurlaidīgu audumu ar ūdeni un elpot caur to. Ja tas nav iespējams, veikt īsas, seklas ieelpas
3. Ja ir veselības problēmas –vērsties pie ārsta vai zvanīt **113**

*Rīcība radiācijas avārijas gadījumā:*

1. Aizvērt un noblīvēt logus, durvis, ventilācijas lūkas, dūmvadus
2. Aizsargāt elpošanas ceļus, izmantojot vates un marles apsējus
3. Izvēlēties blīva auduma apģērbu, apmetni, cimdus, zābakus
4. Lietot joda tabletes saskaņā ar norādījumiem
5. Neuzturēties ārpus telpām
6. Sagatavot dzeramā ūdens krājumus un pārtikas produktus hermētiskos traukos
7. Sagatavoties iespējamai evakuācijai, līdzi ņemot nepieciešamās mantas hermētiskā iepakojumā
8. Ja veselības stāvoklis pasliktinās, zvanīt **113**

*Rīcība zemestrīces gadījumā:*

Zemestrīce telpās:

1. Atrodoties tuvu ārējām izejas durvīm, zemestrīces sākumā izkļūt no ēkas un patverties klajumā
2. Nemēģināt izkļūt no ēkas zemestrīces laikā
3. Atslēgt gāzes plīti un elektroierīces
4. Drošākās vietas –zem masīva galda, pie iekšējās sienas vai durvju ailē, lai izvairītos no krītošiem priekšmetiem

Zemestrīce ārpus telpām:

1. Pārvietoties uz atklātu teritoriju
2. Izvairīties no panikas, nesteigties uz izeju un notupties, aptverot galvu un kaklu ar rokām un plaukstām
3. Braucot ar automašīnu, lēnām samazināt braukšanas ātrumu, apstāties un palikt tajā.

*Rīcība izdzirdot iedzīvotāju apziņošanas trauksmes sirēnas:*

1. Lai brīdinātu iedzīvotājus katastrofu un to draudu gadījumos, tiks iedarbinātas trauksmes sirēnas.
2. Ja skan trauksmes sirēnas signāls, ieslēdziet Latvijas radio 1, Latvijas radio 2, Radio SWH, Latvijas Kristīgo radio kā arī Latvijas televīziju LTV 1, LTV 7, TV3, LNT, TV5, PBK (Pirmais Baltijas kanāls), lai saņemtu informāciju par dabas katastrofu, rūpniecisko avāriju un to draudu gadījumiem, rīcību, veicamajiem pasākumiem.
3. Neizslēdziet radioaparātus un televizorus, klausieties turpmāko informāciju.
4. Ieklausieties policijas un ugunsdzēsības un glābšanas dienesta personāla sniegtajos paziņojumos pa skaļruņiem un izpildiet tos.
5. Paziņojiet par notikušo Jūsu tuvākajiem kaimiņiem.
6. Apzināties drošās vietas telpās un vietas, no kurām ir jāizvairās
7. Nostiprināt smagus priekšmetus
8. Novietot viegli uzliesmojošus priekšmetus tālāk no potenciālās uzliesmošanas vietas
9. Apzināt ūdens, gāzes un elektrības atslēgšanas vietas, iemācīties, kā tās atslēgt

Direktore Anda Stankeviča